2. ΝΟΜΟΣ υπ΄ αριθ. 2890 της 30 Ιουν. /6 Ιουλ. 1954 (ΦΕΚ Α΄ 146) Περί υπαγωγής της θαλασσίας αγωνιστικής και θαλασσίας ψυχαγωγίας από τεχνικής απόψεως υπό την ανωτέραν εποπτείαν του Υπουργείου Εθνικής Αμύνης (Γ.Ε.Ν.) Άρθρ.1.-1.Επί σκοπώ διαδόσεως της θαλασσίας αγωνιστικής εις τα ευρύτερα στρώματα του Λαού, βελτιώσεως της τεχνικής αποδόσεως των διακρινομένων εις τα θαλάσσια αγωνίσματα και γενικής ενιαίας κατευθύνσεως αυτής από τεχνικής απόψεως, ιδρύεται παρά τω Γενικώ Επιτελείω Ναυτικού Ειδικόν Συμβούλιον Θαλλασσίας Αγωνιστικής (Σ.Θ.Α.), αποτελούμενον εκ του Προέδρου, όστις δύναται να είναι ο Αρχηγός Γ.Ε.Ν. ή ο Υπαρχηγός Γ .Ε.Ν. ή ο Πρόεδρός του Δ.Σ. της Ελληνικής Θαλασσίας Ενώσεως, τούτου οριζομένου δι΄ αποφάσεως του Υπουργού Εθνικής Αμύνης (Γ.Ε.Ν.) και εξ οκτώ μελών ως εξής: (α)Του Διευθυντού της Σωματικής Αγωγής του Υπουργείου Θρησκευμάτων και Εθνικής Παιδείας ή του υπ΄ αυτού οριζομένου αναπληρωτού του. (β)Ενός Ανωτέρου Αξιωματικού του οικείου Κλάδου Γ.Ε.Ν. (γ)Ενός Ανωτέρου Λιμενικού Αξιωματικού. (δ)Ενός εκπροσώπου της Επιτροπής Ολυμπιακών Αγώνων. (ε)Ενός εκπροσώπου της Ε.Θ.Ε. (ς)Του Προέδρου η Αντιπροέδρου της Ελληνικής Κολυμβητικής Ομοσπονδίας Φιλάθλων (Ε.Κ.Ο.Φ.). (ζ)Του Προέδρου ή Αντιπροέδρου της Ελληνικής Ομοσπονδίας Φιλάθλων Ναυτικών Σωματείων (Ε.Ο.Φ.Ν.Σ.). (η)Του Προέδρου ή Αντιπροέδρου της Ιστιοπλοϊκής Ομοσπονδίας (Ε.Ι.Ο.). (θ)Του Προέδρου ή Αντιπροέδρου της Ομοσπονδίας Ερασιτεχνών Αλιέων (Ε.Ο.Ε.Α.). Τα υπό στοιχ. (β) έως και (θ) μέλη διορίζονται υπό του Υπουργού Εθνικής Αμύνης (Γ.Ε.Ν.), του μεν υπό στοιχ. (γ) προτάσει του Υπουργείου Εμπορικής Ναυτιλίας, των δε υπό στοιχ. (δ) και (ε) προτάσει των αντιστοίχων Διοικητικών Συμβουλίων. Σύμφωνα με το άρθρ. 26 Νόμ. 2109/1992 (ΦΕΚ Α΄ 205), Τόμ. 36Δ, σελ. 1456, 23. Μέλη του Συμβουλίου Θαλάσσιας Αγωνιστικής μπορεί να ορίζονται με απόφαση Υπουργού Εθν. Άμυνας μετά πρόταση του ΓΕΝ και εκπρόσωποι άλλων Σωματείων ή Ομοσπονδιών που έχουν σχέση με θαλάσσια αγωνίσματα. Επίσης με όμοια ανωτέρω απόφαση είναι δυνατή η προσαρμογή των τίτλων σωματείων και ομοσπονδιών που γράφονται στην ανωτέρω παρ. 1 άρθρ. 1 Νόμ. 2890/1954. Σελ. 324(α) Τεύχος 1196-Σελ. 48 2.Του Συμβουλίου μετέχει ως Γραμματεύς, άνευ ψήφου, τηρών τα πρακτικά κατώτερος Αξιωματικός του Β.Ν., οριζόμενος δι΄ αποφάσεως του Υπουργού Εθνικής Αμύνης προτάσει του Γ.Ε.Ν. 3.Το Συμβούλιον συγκαλείται μερίμνη του Προέδρου αυτού, οσάκις υφίσταται κατά την κρίσιν του θέμα δι΄ ο απαιτείται η γνωμάτευσις του Συμβουλίου. 4.Το Γ .Ε.Ν. δύναται να υποδεικνύη εις τον Πρόεδρον του Συμβουλίου, οσάκις δεν προεδρεύει αυτού ο Αρχηγός ή ο Υπαρχηγός Γ .Ε.Ν. την σύγκλησιν αυτού, εκτάκτως, ορίζον και το θέμα της συνεδριάσεως. Τα μέλη του Συμβουλίου δύνανται να αιτήσωνται παρά του Προέδρου την σύγκλησιν αυτού ίνα αποφανθή επί ερωτήματος το οποίον καθορίζουσιν εν τη σχετική αιτήσει των ήτις λαμβάνεται υπ΄ όψει εφ΄ όσον έχει προσυπογραφή παρά τριών τουλάχιστον μελών. 5.Ο Πρόεδρος του Συμβουλίου δύναται να καλή κατά τας συνεδριάσεις και έτερα πρόσωπα, μη μέλη του Συμβουλίου άνευ δικαιώματος ψήφου, δυνάμενα ως εκ της πείρας των, να συντελούν εις την υπό του Συμβουλίου μόρφωσιν πληρεστέρας γνώμης επί των διαφόρων τεχνικών ζητημάτων. 6.Το Συμβούλιον Θαλασσίας Αγωνιστικής, θεωρείται εν απαρτία εφ΄ όσον παρίστανται κατά τας συνεδριάσεις ο Πρόεδρος και τέσσαρα τουλάχιστον εκ των μελών αυτού, αι δε αποφάσεις λαμβάνονται πάντοτε κατά πλειοψηφίαν, εν ισοψηφία υπερισχυούσης της ψήφου του Προέδρου. Αι αποφάσεις του Σ.Θ.Α. είναι γνωμοδοτήσεις δια τον Υπουργόν Εθνικής Αμύνης και εκτελούνται μόνον εφ΄ όσον κυρούνται δι΄ αποφάσεώς του, εκδιδομένης προτάσει του Γ.Ε.Ν. 7.Αντίγραφον των Πρακτικών των Συνεδριάσεων υποβάλλεται εις το Υπουργείον Εθνικής Αμύνης (Γ .Ε.Ν.). 8.Αρμοδιότητες του Συμβουλίου Θαλασσίας Αγωνιστικής είναι η παρακολούθησις της θαλασσίας αγωνιστικής και της θαλασσίας ψυχαγωγίας, ο συντονισμός των θαλασσίων εν γένει αθλητικών οργανώσεων δια την οργάνωσιν πάσης φύσεως αγώνων, εορτών κλπ. και εν γένει πάντα τα θέματα τα αναγόμενα εις την ενίσχυσιν και πρόοδον της αγωνιστικής προσπάθειας. 37.Δ.ι.2 Αθλητισμός και Ψυχαγωγία Π. Ναυτικού Άρθρ.2.-1.Δια την επίτευξιν των επιδιώξεων του παρόντος Νόμου ο Υπουργός Εθνικής Αμύνης (Γ.Ε.Ν.) δύναται να παρέχη πάσαν δυνατήν συμβολήν (η βοήθειαν) δια των εις την διάθεσίν του μέσων προς προώθησιν και ανάπτυξιν της θαλασσίας αγωνιστικής και του εν γένει εθνικού θαλασσίου πνεύματος. 2.Επιτρέπεται η κατ΄ απόφασιν του Υπουργού Εθνικής Αμύνης εγγραφή πιστώσεως εν τω ετησίω προϋπολογισμώ εξόδων του Υπουργείου Εθνικής Αμύνης (Γ.Ε.Ν.), ης το ποσόν καθορίζεται καθ΄ έκαστον έτος δια του προϋπολογισμού των εξόδων, προς ενίσχυσιν της θαλασσίας αγωνιστικής κινήσεως. 3.Ο τρόπος δικαιολογήσεως των εν παρ. 2 του παρόντος άρθρου δαπανών καθορίζεται δια κοινών αποφάσεων των επί της Εθνικής Αμύνης και Οικονομικών Υπουργών. Άρθρ.3.-1.Πάντα τα Σωματεία ή Οργανισμοί της Θαλασσίας Αγωνιστικής και Θαλασσίας Ψυχαγωγίας τα επιθυμούντα να τύχωσι παρά του Β. Ναυτικού οικονομικών ενισχύσεων εις όργανα και είδη της θαλασσίας αγωνιστικής υποχρεούνται να υποβάλλωσι προς έγκρισιν εις το Συμβούλιον Θαλασσίας Αγωνιστικής, τα προγράμματα εκπαιδεύσεως και αγώνων αυτών και να εκτελώσι τας οδηγίας αυτού εις παν ό, τι αφορά την τεχνικήν ή ειδικήν εκπαίδευσίν των, άλλως δεν θα τυγχάνωσιν ουδεμιάς ενισχύσεως οιασδήποτε φύσεως. 2.Η ισχύουσα νομοθεσία περί εξωσχολικής Σωματικής Αγωγής και περί Σωματείων θα εξακολουθήση ισχύουσα και μετά την δημοσίευσιν του παρόντος ως προς τα Σωματεία, Ενώσεις, Συνδέσμους και Ομοσπονδίας των οποίων σκοπός είναι η θαλασσία αγωνιστική. Άρθρ.4.-1.Δια του όρου «Θαλασσία Αγωνιστική», εν τη εφαρμογή του παρόντος Νόμου, νοούνται, η κολύμβησις, η ιστιοπλοϊα, η κωπηλασία, η ερασιτεχνική αλιεία και αι θαλάσσιαι εν γένει αθλοπαιδιαί. 2.Ο ναυτικός εκδρομισμός και ο δια θαλασσίων μέσων τουρισμός αναφέρονται εν τω παρόντι Νόμω περιληπτικώς δια του όρου «Θαλασσία Ψυχαγωγία». 3.Δια Β.Δ/των προκαλουμένων υπό του Υπουργού Εθνικής Αμύνης προτάσει του Γ.Ε.Ν. καθορίζονται αι λεπτομέριαι της εφαρμογής του παρόντος Νόμου. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 